CYROGRAPHUM. Ego Henricus Dei gratia eduensis episcopus pactum ecclesiarum Cistercii et sancte Margarete quomodo in hac cartula continetur auctoritate episcopali confirmo et sigilli nostri impressione corroboro. Universis Ecclesię filiis per hanc suscripturam notificamus quod ego Hugo sancte Margarete humilis abbas et ecclesię nostrę conventus dedimus fratribus Cistercii quicquid ecclesia nostra et ecclesia Montis Helye habebant, vel habere debebant in decimis et in omnibus redditibus tocius terrę, cultę vel incultę, quę infra clausum domini Hugonis rufi avunculi scilicet ducis Burgundie apud Muressalt habetur, et contra omnes qui eisdem fratribus aliquid mali super hoc inferre temptaverint, nos et ecclesia Montis Helyę quę in jus nostrum ex concessu et beneficio eduensium episcoporum Humberti et Henrici et canonicorum, salvo synodali et episcopali jure, devenit, fidelem garandiam ferre concessimus, et propter hoc fratres cistercienses in suo capitulo, me Hugone abbate et Odone de Booi tunc temporis supradictę ecclesię sacerdote presentibus, sacerdoti Montis Helye vel ejus nuntio vindemiarum tempore singulis annis septem. solidos censualiter solvere promiserunt. Actum est hoc in capitulo sancte Margarete, presente supradicto Odone tunc te[m]poris Montis Helye et Muressalti capellano qui hoc laudavit et concessit. Testes hujus rei sunt: Johannes prior sancte Margarete, Germanus sacrista, Henricus precentor, Robertus cellerarius, Guido de Dosperes, Stephanus de Buce, Constantinus de Ogne, Arnaldus cellerarius Cistercii, Walo qui fuit abbas Buxerie, Petrus presbiter de Nui, Petrus prepositus Vergiaci. Et ut hoc ratum in omni tempore firmum permaneret, sigilli nostri impressione et cyrographi attestatione cartam hec continentem confirmavimus.